## Educació publica una guia per a l’acompanyament educatiu de l’alumnat amb epilèpsia

*** S’oferixen recomanacions en l’àmbit educatiu per als docents que han de complementar-se amb pautes mèdiques de seguretat**

La Conselleria d’Educació, Cultura, Universitats i Ocupació, a través de la Direcció General d’Innovació i Inclusió Educativa, i en col·laboració amb l’Associació d’Epilèpsia de la Comunitat Valenciana (ALCE), ha publicat la *Guia per a l’acompanyament educatiu de l’alumnat amb epilèpsia*. Este dissabte se celebra el dia nacional sobre la realitat i les necessitats dels pacients amb epilèpsia.

Esta guia està dirigida als centres docents amb l’objectiu d’oferir una resposta adequada a les necessitats educatives que puga presentar l’alumnat diagnosticat amb epilèpsia.

El document proporciona recomanacions educatives que els docents poden implementar per a millorar la vida acadèmica d’estos estudiants, i assegurar que la seua condició de salut no siga una barrera. D’esta manera, la guia identifica les barreres principals: accés, participació i aprenentatge, i proposa mesures específiques per a cada una.

Quant a l’accés, s’inclouen aspectes de coordinació amb els servicis mèdics, organització d’espais i accessibilitat. Per a la participació, s’aborden temes de promoció de la salut, activitats d’educació en valors i benestar emocional. Respecte a l’aprenentatge, s’oferixen mesures sobre adaptacions personalitzades.

Algunes recomanacions inclouen organitzar l’aula amb criteris de seguretat, supervisar l’accessibilitat sensorial, i vigilar el cansament excessiu en les classes d’educació física.

Esta guia ha de ser utilitzada en el context educatiu com un document orientatiu que complementa les pautes mèdiques de seguretat.

Fecha: 24/05/2025